સરપ્રાઇઝ ન લાગે તેવી એક ગતિવિધિ એ થઈ છે કે ઉત્તર અને દક્ષિણ કોરિયા વચ્ચે ફરી હોટલાઇન શરૂ થઈ ગઈ છે. બંને વચ્ચે હોટલાઇન હતી જ, પણ 2016માં તે બંધ કરી દેવાઈ હતી. વાતચીતના બીજા રસ્તા પણ બંધ થવા લાગ્યા હતા અને તેના કારણે જ તંગદિલી વધી હતી. જાન્યુઆરી 2016માં ફરી હોટલાઇન શરૂ થઈ અને બંને દેશના નેતાઓ અને અધિકારીઓ વચ્ચે હોટલાઇન પર થોડી વાતચીત થઈ એટલે વાતાવરણ થોડું ઠંડું પડ્યું હતું. સંવાદનું મહત્ત્વ એટલે જ હોય છે. થોડા સંવાદ પછી ઉત્તર કોરિયાએ નક્કી કર્યું હતું કે પોતાના ખેલાડીઓને વિન્ટર ઓલિમ્પિક્સમાં રમવા માટે દક્ષિણ કોરિયા મોકલશે.